|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ****KLINIČKI CENTAR VOJVODIN**E21000 Нови Сад, Хајдук Вељкова 1, Војводина, Србија21000 Novi Sad, Hajduk Veljkova 1, Vojvodina, Srbijaтеl: +381 21/484 3 484[www.kcv.rs](http://www.kcv.rs), e-mail: tender@kcv.rs |

Број: 41-16-О/4

Дана: 01.03.2016.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 41-16-О - *Набавка регистрованог лека ван Листе лекова-sugamadeks 2ml (100mg/ml) за потребе Клиничког центра Војводине***

**ПИТАЊE ПОТЕНЦИЈАЛНОГ ПОНУЂАЧА:**

**“Увидом у образац „МОДЕЛ УГОВОРА****“ установили смо постојање одређених неправилности и нејасноћа, па Вас молимо да исте коригујете/појасните:**

**ЧЛАН 5.**

“…Плаћање по овом уговору у текућој буџетској 2016. години вршиће се до нивоа средстава обезбеђених Финансијским планом за 2016. годину, а на основу Уговора закљученог са Републичким фондом за здравствено осигурање за ове намене.

За обавезе које по овом уговору доспевају у наредној буџетској години Наручилац ће извршити плаћање Добављачу по обезбеђивању финансијских средстава усвајањем Финансијског плана за наредну буџетску годину или доношењем Одлуке опривременом финансирању…”

**Имајући у виду претходно наведено, напомињемо следеће:**

Овако дефинисан члан 5 наводи на закључак да ће наручилац робу требовати – наручивати у складу са уговореним количинама, **али да ће купцу ту робу платити само до висине одобрених средстава за 2016/2017. годину.**

С тим у вези нагалашавамо да плаћање обавеза које доспевају у 2016. или 2017. години (или било којој години) мора бити извршено за сва добра која су наручиоцу испоручена, јер су та добра испоручена по његовом захтеву у уговореним роковима.

Ми разумемо обавезе наручиоца као корисника буџетских средстава и потпуно нам је јасно да наручилац сме располагати само средствима која су одобрена Финансијским планом за одређену годину, али с друге стране не можемо прихватити формулацију члана 5 Модела уговора која стоји у супротности са Законом о облигационим односима, **па с тога предлажемо да наведене одредбе члана 5. гласе:**

“…**Наручивање добара** и плаћање по овом уговору у текућој буџетској 2016. години вршиће се до нивоа средстава обезбеђених Финансијским планом за 2016. годину, а на основу Уговора закљученог са Републичким фондом за здравствено осигурање за ове намене.

За обавезе које по овом уговору доспевају у наредној буџетској години Наручилац ће извршити **наручивања добара** и плаћање Добављачу по обезбеђивању финансијских средстава усвајањем Финансијског плана за наредну буџетску годину или доношењем Одлуке опривременом финансирању…”

**ОДГОВОР КЦВ НА ПИТАЊE ПОТЕНЦИЈАЛНОГ ПОНУЂАЧА**

У члану 5. уговора се говори само о обавезама наручиоца, везаним за плаћање по уговору, нема ни речи о требовању робе јер се то дефинише у другом члану уговора.
 Да би поступак био покренут, напомињемо да средства морају и јесу обезбеђена пре покретања, а целокупна количина наручених добара је покривена и обезбеђена средствима у финансијском плану за текућу годину. Зато се наручилац и позива на Уговор са РФЗО, јер се баш у том уговору, између осталог, налазе и целокупна финансијска средства за предметну јавну набавку. Дакле, целокупни уговор је потписан на унапред одређен износ који се налази у финасијском плану КЦВ, који је направљен на основу Уговора са РФЗО, и наручилац не може и неће закључивати уговор за већу или мању количину од оне коју може да плати понуђачу на основу свог финансијског плана и опредељених средстава РФЗО.
 Како се финансијска средства из текуће године која нису утрошена по уговору преносе, односно као таква се планирају за  следећу годину, Клинички центар не може да одговара у ком моменту ће бити потписан нови уговор са РФЗО у коме ће свакако бити  пренета, односно "уграђена" и  неутрошена средства из прошле године по уговору са Добављачем. Дакле, само је питање да ли ће плаћење бити по новом финансијском плану КЦВ и Уговору са РФЗО, или привременом финансирању, што не зависи од КЦВ.

Сама реченица да ће бити плаћено само да висине одобрених  средстава баш то и значи, да ће бити плаћено до уговореног износа из уговора са добављачем који је се налази у плану/привременом финасирању. Дакле неће бити плаћено више од уговореног, а ако РФЗО неће /не може да проследи средства КЦВ по важећем уговору, онда КЦВ не може да одговара за насталу штету, јер му средства нису ни пренета.

С поштовањем,

*Комисија за јавну набавку 41-16-О*